

**ΠΡΟΤΑΣΗ ΠΡΟΓΡΑΜΜΑΤΟΣ ΔΡΑΣΗΣ ΣΤΗ ΓΕΝΙΚΗ ΣΥΝΕΛΕΥΣΗ 23/9/2023**

**Άμεση απεργιακή απάντηση και οργάνωση ανένδοτου πολύμορφου αγώνα διαρκείας με επαναλαμβανόμενες μορφές, με συνολικό αγωνιστικό σχέδιο και βάθος, με συγκεντρώσεις, πανελλαδικά συλλαλητήρια και διαδηλώσεις σε όλη τη χώρα, με καταλήψεις και κινητοποιήσεις**.

-Να κηρυχτεί από τη ΔΟΕ κύκλος Γενικών Συνελεύσεων τώρα και ολομέλεια προέδρων 27/9

-Να κηρύξουμε ανένδοτο πολύμορφο απεργιακό αγώνα διαρκείας με επαναλαμβανόμενες μορφές, **με αρχή 48ωρη προειδοποιητική απεργία 1/10-2/10 με βάση και την πανεργατική 1/10**. Για την αντεπίθεση του εκπαιδευτικού κινήματος στην ολομέτωπη επίθεση της κυβέρνησης, ενάντια στην αντιεκπαιδευτική αυταρχική πολιτική κυβέρνησης, Ε.Ε., Ο.Ο.Σ.Α., κόντρα στο μπαράζ  αντιλαϊκών – αντιεκπαιδευτικών μέτρων που συνεχίζεται και εντείνεται, το τσάκισμα των εργατικών-κοινωνικών δικαιωμάτων, τους μισθούς της πείνας και της εξοργιστικής κερδοσκοπίας των μεγάλων Πολυεθνικών. Για να αναπνεύσει ο λαός!

-Αμέσως μετά νέο **κύκλο Γενικών συνελεύσεων για την κλιμάκωση και νέα ολομέλεια προέδρων.**

**-Συμμετέχουμε στον συντονισμό αγώνα ΣΕΠΕ-ΕΛΜΕ που πραγματοποιήθηκε στις 14/9 για** την οργάνωση της αντεπίθεσης του εκπαιδευτικού και εργατικού κινήματος, με βάση τις αποφάσεις των ΓΣ του συλλόγου. Να πάρουν τον αγώνα στα χέρια τους τα πρωτοβάθμια σωματεία, με τις ΓΣ, επιτροπές αγώνα και τον συντονισμό τους.

- **Πανελλαδική σύσκεψη νεοδιόριστων με δικηγόρους του κινήματος για τις νομικές, κινηματικές και άλλες ενέργειες/βήματα ενάντια στην τρομοκρατία και τις απειλές του νέου πειθαρχικού** ώστε να υπάρξει η απαραίτητη αγωνιστική συσπείρωση των χιλιάδων συναδέλφων/ισσων που συμμετέχουν πανελλαδικά στην μάχη ενάντια στην αξιολόγηση (ενδεικτικά το διάστημα 19/9 με 21/9).

- Συνεχίζουμε τη μάχη **ενάντια στην αξιολόγηση σχολικής μονάδας, μέντορες/συντονιστές και ατομική με την Απεργία Αποχή και τις στάσεις εργασίας. Καλούμε σε συνεχόμενες επαναπροκηρύξεις της Α-Α με κάθε δυνατό τρόπο (ΑΔΕΔΥ-ΟΛΜΕ/ΔΟΕ-ΕΛΜΕ/Σύλλογοι Εκπ/κών ΠΕ).**

- **Σταματάμε παντού τις αξιολογήσεις με στάσεις εργασίας**! Κανένας/καμιά μόνος του/μόνη της! Καλύπτουμε τη συμμετοχή στις στάσεις εργασίας για το μπλοκάρισμα των αξιολογήσεων από το απεργιακό ταμείο συλλόγου.

-Προχωράμε άμεσα σε **νέα συγκέντρωση στη Γ. Αθήνας για τα εκατοντάδες κενά,** την παραβίαση των εργασιακών δικαιωμάτων, αξιολόγηση, νέο πειθαρχικό, πειθαρχικά και διώξεις κλπ.

- **Καμπάνια για το κεντρικό αίτημα στις διεκδικήσεις μας, αύξησης των μισθών, 1200 καθαρά πρώτος μισθός, επαναφορά 13ου 14ου, μέτρα για το χτύπημα της ακρίβειας, με κείμενα, αφίσες, συλλαλητήρια**.

-Ενισχύουμε το **συντονισμό ΣΕΠΕ-ΕΛΜΕ με την υπογραφή της διακήρυξης στήριξης των απεργών και διωκόμενων**. Με τη στήριξη της νομικής ομάδας των σωματείων προχωράμε στην νομική και πολιτική θωράκιση του αγώνα ενάντια στο νέο πειθαρχικό.

-Προειδοποιούμε τα στελέχη της εκπαίδευσης (Συντονιστές-Συμβούλους, Διευθυντές σχολείων και Διευθύνσεων ΠΕ/ΔΕ) που εκφοβίζουν και τρομοκρατούν τους συναδέλφους και τις συναδέλφισσες ότι θα υπερασπίσουμε τον καθένα και την καθεμιά, σαν μια γροθιά απέναντι σε εκβιασμούς, απειλές, πιέσεις κ.λπ. Στηρίζουμε όλα τα εκπαιδευτικά σωματεία και τους διωκόμενες/ους.

- Προχωράμε σε **άμεση συνεδρίαση επιτροπής αγώνα του συλλόγου** για την οργάνωση και προετοιμασία του αγώνα και των αποφάσεών μας.

- Αναλαμβάνουμε πρωτοβουλία το αμέσως επόμενο διάστημα να **προγραμματίσουμε ενημερώσεις, εκδηλώσεις, συσκέψεις με συλλόγους γονέων, αφίσα κλπ, κάλεσμα κοινού αγώνα υπεράσπισης του δημόσιου σχολείου και των μορφωτικών δικαιωμάτων των παιδιών.**

- Συνεχίζουμε τη μάχη **για μείωση του ωραρίου των νηπιαγωγών και των εκπαιδευτικών ολιγοθεσίων, την εξίσωση των δικαιωμάτων των αναπληρωτ(ρι)ων (άδειες, επαπειλούμενες κλπ), με ιδιαίτερη έμφαση στο επίδομα ανεργίας και την προπληρωμένη κάρτα, τους μαζικούς μόνιμους διορισμούς,** συμμετέχοντας στο Συντονιστικό Αναπληρωτ(ρι)ων- Αδιορίστων και το Συντονιστικό Νηπιαγωγών.

- **Αναδεικνύουμε τα ζητήματα της ειδικής αγωγής, των αντιδραστικών νέων νόμων, απαιτούμε κάλυψη όλων των αναγκών. Οργανώνουμε ενημερωτικές με τους γονείς και κινητοποιήσεις διεκδίκησης στη διεύθυνση και στα υπουργεία**.

- Συμμετέχουμε στον **Συντονισμό Σωματείων και συλλογικοτήτων για το θέμα της στέγασης, οργανώνουμε κινητοποιήσεις για το θέμα των ενοικίων, την προστασία της λαϊκής στέγης (όπως κάναμε με το σπίτι του Σπύρου) από τους πλειστηριασμούς με βάση τις θέσεις του σωματείου, απαιτούμε «Κανένα σπίτι στα χέρια τραπεζίτη».**

- Συγκροτούμε μέτωπο αγώνα και υπεράσπισης των δημόσιων αγαθών, παιδεία-υγεία-ρεύμα-νερό-ασφάλιση-συγκοινωνίες-πολιτισμό.

- Συμμετοχή και στήριξη των αντιφασιστικών δράσεων

- Οι εκπαιδευτικοί παίρνουμε θέση για την ειρήνη – φιλία – ανεξαρτησία – αλληλεγγύη και συλλογική ευημερία των λαών ενάντια στον πόλεμο και τον ιμπεριαλισμό. Αρνούμαστε να δωρίσουμε τη ζωή μας για να τραφούν τα κανόνια του πολέμου και η κερδοφορία των καπιταλιστών. **Να σταματήσει εδώ και τώρα η γενοκτονία του παλαιστινιακού λαού. Καμία συνεργασία με το κράτος-δολοφόνο του Ισραήλ και τους συμμάχους του ΝΑΤΟ-ΕΕ**. Κάτω ο αντιδραστικός άξονας Ελλάδας-Κύπρου-Αιγύπτου-Ισραήλ. Να φύγουν όλοι οι ιμπεριαλιστικοί στόλοι από την Μεσόγειο. Απεμπλοκή από τον πόλεμο στην Παλαιστίνη και την Ουκρανία. Να φύγουν οι βάσεις του ΝΑΤΟ. ΕΞΩ ΑΠΟ ΤΟ ΝΑΤΟ.

-**Όχι στις δαπάνες για στρατιωτικούς εξοπλισμούς. Λεφτά για μισθούς συντάξεις δημόσια κοινωνικά αγαθά.** Έξω οι πολεμικές βιομηχανίες από τις σχολές και την έρευνα. Έξω ο στρατός από τα σχολεία μας! Καμιά λογοκρισία και δίωξη για αντιπολεμική δράση.

- **Γνήσια Συλλογική Σύμβαση Εργασίας εφ’ όλης της ύλης**